title: 2006/662/EZ: Odluka Komisije od 29. rujna 2006. o financijskom doprinosu Zajednice za temeljno istraživanje o raširenosti Salmonella kod purana koje treba provesti u državama članicama (priopćena pod brojem dokumenta C(2006) 4308)

text:
               03/Sv. 51

               HR

               Službeni list Europske unije

               127

         32006D0662

               L 272/22

               SLUŽBENI LIST EUROPSKE UNIJE

         ODLUKA KOMISIJE
   od 29. rujna 2006.
   o financijskom doprinosu Zajednice za temeljno istraživanje o raširenosti Salmonella kod purana koje treba provesti u državama članicama
   (priopćena pod brojem dokumenta C(2006) 4308)
   (2006/662/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 20.,
   budući da:

               (1)

               Prema Odluci 90/424/EEZ Zajednica mora poduzeti ili pomoći državama članicama u poduzimanju tehničkih i znanstvenih mjera potrebnih za razvoj zakonodavstva na području veterine kao i za razvoj veterinarskog obrazovanja ili stručne izobrazbe.

               (2)

               U skladu s člankom 4. Uredbe (EZ) br. 2160/2003 Europskog parlamenta i Vijeća od 17. studenoga 2003. o nadzoru salmonele i drugih određenih uzročnika zoonoza koji se prenose hranom (2), do kraja 2007. treba utvrditi cilj Zajednice u pogledu smanjivanja raširenosti salmonele u populacijama jata purana.

               (3)

               Da bi se mogao utvrditi cilj Zajednice, potrebno je imati na raspolaganju usporedive podatke o raširenosti salmonele u populacijama purana u državama članicama. Takvih podataka nema, pa stoga treba provesti posebno istraživanje u okviru kojega bi se tijekom odgovarajućeg vremenskog razdoblja pratila raširenost salmonele kod purana kako bi se uzele u obzir moguće sezonske promjene.

               (4)

               Istraživanjem treba osigurati tehničke podatke potrebne za razvoj zakonodavstva Zajednice na području veterine. S obzirom na važnost prikupljanja usporedivih podataka o raširenosti salmonele kod purana u državama članicama, Zajednica im treba dati financijski doprinos kako bi one mogle ispuniti posebne zahtjeve tog istraživanja. Primjereno je nadoknaditi 100 % troškova nastalih pri laboratorijskim ispitivanjima, za koje je predviđena gornja granica. Nikakvi drugi troškovi kao što su troškovi uzorkovanja, putni troškovi, administrativni troškovi itd. ne ispunjavaju uvjete za financijski doprinos Zajednice.

               (5)

               Financijski doprinos Zajednice treba dodijeliti pod uvjetom da se istraživanje provodi u skladu s odgovarajućim odredbama prava Zajednice i da ispunjava neke druge uvjete.

               (6)

               Financijski doprinos Zajednice treba dodijeliti ako su predviđene radnje djelotvorno izvedene i pod uvjetom da nadležna tijela dostave sve potrebne informacije unutar predviđenih rokova.

               (7)

               Treba pojasniti koja će se stopa primjenjivati na zahtjeve za plaćanje koji se podnesu u nacionalnim valutama, kako je utvrđeno u članku 1. točki (d) Uredbe Vijeća (EZ) br. 2799/98 od 15. prosinca 1998. o utvrđivanju agromonetarne mjere uz euro (3).

               (8)

               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Cilj istraživanja i opće odredbe
   1.   Provest će se istraživanje radi ocjenjivanja raširenosti Salmonella sp. u Zajednici kod

               —

               jata tovnih purana uzorkovanih unutar razdoblja od tri tjedna nakon što su s izabranoga gospodarstva otpremljeni na klanje,

               —

               jata rasplodnih purana unutar razdoblja od 9 tjedana prije smanjenja populacije.

         2.   Rezultati istraživanja bit će upotrijebljeni za utvrđivanje ciljeva Zajednice, kako je predviđeno člankom 4. Uredbe (EZ) br. 2160/2003.
   3.   Istraživanjem će se obuhvatiti razdoblje od jedne godine počevši od 1. listopada 2006.
   4.   Za potrebe ove Odluke, „nadležno tijelo” je tijelo ili tijela države članice, imenovano(-a) u skladu s člankom 3. Uredbe (EZ) br. 2160/2003.
   Članak 2.
   Opseg uzimanja uzorka
   1.   Uzorkovanje u svrhu istraživanja jata purana organizirat će države članice, a provodit će se od 1. listopada 2006. na gospodarstvima s najmanje 500 tovnih ptica ili 250 rasplodnih ptica. Na svakom odabranom gospodarstvu na kojem se uzgajaju tovni purani uzorkovat će se po jedno jato odgovarajuće starosti.
   Međutim, u zemljama gdje je izračunati broj jata za uzorkovanje veći od broja gospodarstava s najmanje gore navedenim brojem ptica, da bi se postigao izračunati broj jata, na istom se gospodarstvu mogu uzorkovati do četiri jata. Tamo gdje je to moguće, dodatna jata s istoga gospodarstva trebaju biti iz različitih peradarnika, a uzorci uzeti u različitim godišnjim dobima.
   Ako broj jata za uzorkovanje još uvijek nije dovoljan, na istom se gospodarstvu može uzorkovati više od četiri jata, pri čemu se treba usredotočiti na veća gospodarstva.
   2.   Uzorkovanje obavlja ili nadzire nadležo tijelo.
   Članak 3.
   Detekcija Salmonella spp. i serotipizacija relevantnih izolata
   1.   Detekcija Salmonella spp. i serotipizacija relevantnih izolata obavlja se u nacionalnim referentnim laboratorijima za salmonelu.
   Međutim, ako nacionalni referentni laboratorij nema mogućnosti obavljanja svih analiza ili ako to nije laboratorij koji se detekcijom bavi rutinski, nadležna tijela mogu za obavljanje tih analiza odrediti ograničeni broj drugih laboratorija koji sudjeluju u službenim kontrolama vezanim uz salmonelu.
   Ti laboratoriji moraju imati dokazano iskustvo u primjeni metoda detekcije, moraju primjenjivati sustav osiguranja kvalitete u skladu s ISO normom 17025 i moraju biti pod nadzorom nacionalnog referentnog laboratorija.
   2.   Detekcija Salmonella spp. izvodi se u skladu s metodom koju za salmonelu preporuči referentni laboratorij Zajednice.
   3.   Serotipizacija relevantnih izolata izvodi se prema Kaufmann-White shemi.
   Članak 4.
   Prikupljanje podataka, ocjenjivanje i izvješćivanje
   1.   Nadležno tijelo odgovorno za pripremu godišnjeg nacionalnog izvješća u skladu s člankom 9. stavkom 1. Direktive 2003/99/EZ (4) prikupit će i ocijeniti rezultate dobivene u skladu s člankom 3. ove Odluke na temelju opsega uzimanja uzoraka iz njezinoga članka 2., te dostaviti sve potrebne podatke i svoju ocjenu Komisiji.
   2.   Komisija će rezultate proslijediti Europskoj agenciji za sigurnost hrane, koja će ih proučiti.
   3.   Nacionalni zbirni podaci bit će dostupni javnosti u obliku koji osigurava povjerljivost.
   Članak 5.
   Tehničke specifikacije
   Zadaće i aktivnosti iz članaka 2., 3. i 4. ove Odluke obavljat će se u skladu s tehničkim specifikacijama predstavljenima na sastanku Stalnoga odbora za prehrambeni lanac i zdravlje životinja dana, objavljenima na internetskoj stranici Komisije: http://europa.eu.int/comm/food/food/biosafety/salmonella/impl_reg_en.htm.
   Članak 6.
   Područje primjene financijskog doprinosa Zajednice
   1.   Zajednica osigurava financijski doprinos za troškove nastale u državama članicama u vezi s laboratorijskim ispitivanjima, tj. bakteriološkom pretragom na Salmonellu spp. i serotipizacijom relevantnih izolata.
   2.   Maksimalni financijski doprinos Zajednice iznosi EUR 20 po testu za bakteriološku pretragu na Salmonellu spp. i EUR 30 za serotipizaciju relevantnih izolata.
   3.   Financijski doprinos Zajednice tijekom razdoblja određenoga za istraživanja neće biti veći od iznosa navedenih u Prilogu I.
   Članak 7.
   Uvjeti za dodjelu financijskog doprinosa Zajednice
   1.   Financijski doprinos predviđen člankom 6. dodjeljuje se državama članicama pod uvjetom da se istraživanja provode u skladu s relevantnim odredbama prava Zajednice, uključujući pravila o tržišnom natjecanju i sklapanju ugovora o javnoj nabavi, te da se zadovolje sljedeći uvjeti:

               (a)

               do 1. listopada 2006. moraju stupiti na snagu zakoni i drugi propisi potrebni za provođenje istraživanja;

               (b)

               izvješće o napretku koje se odnosi na prva tri mjeseca mora biti poslano do 28. veljače 2007.; izvješće o napretku treba sadržavati sve podatke navedene u poglavlju 6. Izvješćivanja o tehničkim specifikacijama iz članka 5.;

               (c)

               najkasnije do 31. listopada 2007. mora biti poslano konačno izvješće o tehničkoj izvedbi istraživanja, zajedno s dokazima o nastalim troškovima i rezultatima postignutima tijekom razdoblja od 1. listopada 2006. do 30. rujna 2007.; dokazi o nastalim troškovima moraju sadržavati barem podatke iz Priloga II.;

               (d)

               istraživanje mora biti djelotvorno provedeno.

         2.   Na zahtjev predmetne države članice može se isplatiti predujam u iznosu od 50 % od ukupnog iznosa iz Priloga I.
   3.   Nepoštivanje roka iz stavka 1. točke (c) povlači za sobom postupno smanjenje financijskog doprinosa koji će biti isplaćen, u visini 25 % od ukupnog iznosa do 15. studenoga 2007., 50 % do 1. prosinca 2007., i 100 % do 15. prosinca 2007.
   Članak 8.
   Stopa konverzije za zahtjeve u nacionalnim valutama
   Kao stopa konverzije za zahtjeve podnesene u nacionalnim valutama u mjesecu „n” primjenjuje se stopa koji vrijedi desetoga dana u mjesecu „n + 1” ili prvoga dana prije dana za koji je stopa navedena.
   Članak 9.
   Primjena
   Ova se Odluka primjenjuje od 1. listopada 2006.
   Članak 10.
   Adresati
   Ova je Odluka upućena državama članicama.

      Sastavljeno u Bruxellesu 29. rujna 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 19. Odluka kako je zadnje izmijenjena Direktivom 2003/99/EZ Europskog parlamenta i Vijeća (SL L 325, 12.12.2003., str. 31.).

      (2)  SL L 325, 12.12.2003., str. 1. Uredba kako je zadnje izmijenjena Uredbom (EZ) br. 1003/2005 (SL L 170, 1.7.2005., str. 12.).

      (3)  SL L 349, 24.12.1998., str. 1.

      (4)  SL L 325, 12.12.2003., str. 31.

      PRILOG I.

         Maksimalni iznos financijskog doprinosa Zajednice državama članicama

                  Država članica

                  Iznos (EUR)

                  Belgija – BE

                  15 210

                  Češka – CZ

                  30 030

                  Danska – DK

                  8 190

                  Njemačka – DE

                  61 100

                  Estonija – EE

                  0

                  Grčka – EL

                  15 990

                  Španjolska – ES

                  37 700

                  Francuska – FR

                  85 670

                  Irska – IE

                  35 230

                  Italija – IT

                  62 920

                  Cipar – CY

                  1 040

                  Latvija – LV

                  0

                  Litva – LT

                  7 930

                  Luksemburg – LU

                  0

                  Mađarska – HU

                  41 860

                  Malta – MT

                  650

                  Nizozemska – NL

                  24 830

                  Austrija – AT

                  26 130

                  Poljska – PL

                  58 370

                  Portugal – PT

                  15 730

                  Slovenija – SI

                  19 110

                  Slovačka – SK

                  9 100

                  Finska – FI

                  25 740

                  Švedska – SE

                  7 280

                  Ujedinjena Kraljevina – UK

                  53 300

                  Ukupno

                  643 110

      PRILOG II.


title: 2010/150/EU: Odluka Komisije od 10. ožujka 2010. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja fenpirazamina u Prilog I. Direktivi Vijeća 91/414/EEZ (priopćena pod brojem dokumenta C(2010) 1268)  Tekst značajan za EGP

text:
               03/Sv. 60

               HR

               Službeni list Europske unije

               162

         32010D0150

               L 061/35

               SLUŽBENI LIST EUROPSKE UNIJE

         ODLUKA KOMISIJE
   od 10. ožujka 2010.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja fenpirazamina u Prilog I. Direktivi Vijeća 91/414/EEZ
   (priopćena pod brojem dokumenta C(2010) 1268)
   (Tekst značajan za EGP)
   (2010/150/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je proširenje popisa Europske unije aktivnih tvari, odobrenih za korištenje u sredstvima za zaštitu bilja.

               (2)

               3. rujna 2009. društvo Sumitomo Chemical podnijelo je tijelima Austrije dokumentaciju za aktivnu tvar fenpirazamin sa zahtjevom za njezino uvrštenje u Prilog I. Direktivi 91/414/EEZ.

               (3)

               Tijela Austrije obavijestila su Komisiju da se čini kako dokumentacija za predmetnu aktivnu tvar pri prethodnom razmatranju udovoljava zahtjevima u pogledu podataka i informacija iz Priloga II. Direktivi 91/414/EEZ. Također se čini kako podnesena dokumentacija udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je naknadno proslijedio dokumentaciju Komisiji i drugim državama članicama, te je ona proslijeđena Stalnom odboru za prehrambeni lanac i zdravlje životinja.

               (4)

               Ovom se Odlukom na razini Europske unije treba službeno potvrditi da dokumentacija načelno udovoljava zahtjevima u pogledu podataka i informacija određenima u Prilogu II. te da za najmanje jedno sredstvo za zaštitu bilja koje sadrži predmetne aktivne tvari udovoljava zahtjevima određenima u Prilogu III. Direktivi 91/414/EEZ.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnoj tvari utvrđenoj u Prilogu ovoj Odluci, dostavljena Komisiji i državama članicama s ciljem uvrštenja te tvari u Prilog I. Direktivi 91/414/EEZ, načelno udovoljava zahtjevima u pogledu podataka i informacija određenima u Prilogu II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije do 31. svibnja 2011. zaključke svog razmatranja zajedno s preporukom o uvrštenju ili neuvrštenju aktivne tvari iz članka 1. u Prilog I. Direktivi 91/414/EEZ te o svim uvjetima za to uvrštenje.
   Članak 3.
   Ova je Odluka upućena državama članicama.

      Sastavljeno u Bruxellesu 10. ožujka 2010.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      PRILOG

         AKTIVNA TVAR NA KOJU SE ODNOSI OVA ODLUKA

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  Fenpirazamin
                  CIPAC-br.: još nije dodijeljen

                  Sumitomo Chemical

                  3.9.2009.

                  AT


title: 2010/645/EU: Odluka Komisije od 26. listopada 2010. o produljenju razdoblja valjanosti Odluke 2002/887/EZ u pogledu prirodno ili umjetno uzgojenih patuljastih biljaka Chamaecyparis Spach, Juniperus L. i Pinus L. podrijetlom iz Japana (priopćena pod brojem dokumenta C(2010) 7249)

text:
               03/Sv. 60

               HR

               Službeni list Europske unije

               198

         32010D0645

               L 281/96

               SLUŽBENI LIST EUROPSKE UNIJE

         ODLUKA KOMISIJE
   od 26. listopada 2010.
   o produljenju razdoblja valjanosti Odluke 2002/887/EZ u pogledu prirodno ili umjetno uzgojenih patuljastih biljaka Chamaecyparis Spach, Juniperus L. i Pinus L. podrijetlom iz Japana
   (priopćena pod brojem dokumenta C(2010) 7249)
   (2010/645/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
   budući da:

               (1)

               Odlukom Komisije 2002/887/EZ od 8. studenoga 2002. o odobravanju odstupanja od određenih odredaba Direktive Vijeća 2000/29/EZ s obzirom na prirodno ili umjetno uzgojene patuljaste biljke Chamaecyparis Spach, Juniperus L. i Pinus L. podrijetlom iz Japana (2) države članice ovlašćuju se za predviđanje odstupanja od članka 4. stavka 1. Direktive 2000/29/EZ u pogledu biljaka Chamaecyparis Spach, Juniperus L. i Pinus L., osim ploda i sjemena podrijetlom iz Japana, za ograničena razdoblja i u skladu s posebnim uvjetima.

               (2)

               Odstupanja koja su najprije odobrena Odlukom Komisije 93/452/EEZ (3) i kasnije Odlukom 2002/887/EZ bila su vremenski ograničena, a rokovi predviđeni u tim odlukama najprije su produljeni odlukama Komisije 94/816/EZ (4), 96/711/EZ (5), 98/641/EZ (6) i 2001/841/EZ (7), a kasnije odlukama Komisije 2004/826/EZ (8), 2006/915/EZ (9) i 2008/826/EZ (10).

               (3)

               Budući da se okolnosti koje opravdavaju ta odstupanja još uvijek primjenjuju i ne postoje nove informacije zbog kojih bi trebalo revidirati posebne uvjete, odobrenje za odstupanja treba produljiti. Osim toga, iskustva su stečena iz informacija koje su države članice prikupile u skladu s člankom 2. Odluke 2002/887/EZ, kao i na temelju kontakata s Japanom. Nadalje, u ovoj se Odluci uspostavljaju odgovarajući mehanizmi kojima se osigurava praćenje uvjeta primjene odstupanja. Stoga je potrebno produljiti odobrenja za odstupanja dodijeljena ovom Odlukom za razdoblje dulje od onih koja su dodijeljena prethodnim Odlukama, to jest do 31. prosinca 2020.

               (4)

               Međutim, iz fitosanitarnih razloga, uvoz prirodno ili umjetno uzgojenih patuljastih biljaka Juniperus L. podrijetlom iz Japana treba provesti samo tijekom određenog razdoblja svake godine do 31. prosinca 2020.

               (5)

               Odluku 2002/887/EZ stoga treba na odgovarajući način izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka 2002/887/EZ mijenja se kako slijedi:

               1.

               U prvom i drugom stavku članka 2., riječi „1. kolovoza 2009. i 1. kolovoza 2010.” zamjenjuju se riječima „1. kolovoza svake godine”.

               2.

               Tablica u članku 4. zamjenjuje se sljedećom tablicom:

                           „Biljke

                           Razdoblje

                              Chamaecyparis

                           1.1.2011.-31.12.2020.

                              Juniperus

                           od 1.11. do 31.3. svake godine do 31.12.2020.

                              Pinus

                           1.1.2011.-31.12.2020.”

         Članak 2.
   Ova je Odluka upućena državama članicama.

      Sastavljeno u Bruxellesu 26. listopada 2010.

            Za Komisiju

         John DALLI

            Član Komisije

      (1)  SL L 169, 10.7.2000., str. 1.

      (2)  SL L 309, 12.11.2002., str. 8.

      (3)  SL L 210, 21.8.1993., str. 29.

      (4)  SL L 337, 24.12.1994., str. 87.

      (5)  SL L 326, 17.12.1996., str. 66.

      (6)  SL L 304, 14.11.1998., str. 36.

      (7)  SL L 313, 30.11.2001., str. 44.

      (8)  SL L 358, 3.12.2004., str. 32.

      (9)  SL L 349, 12.12.2006., str. 51.

      (10)  SL L 290, 31.10.2008., str. 25.


Odluka Komisije od 06/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7752 - ACE / CHUBB) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2002/354/EZ: Odluka Vijeća od 25. travnja 2002. o prilagodbi dijela III. Zajedničkih konzularnih uputa i izradi njihovog Priloga 16.

text:
               19/Sv. 012

               HR

               Službeni list Europske unije

               19

         32002D0354

               L 123/50

               SLUŽBENI LIST EUROPSKE UNIJE

               25.04.2002.

      ODLUKA VIJEĆA

   od 25. travnja 2002.
   o prilagodbi dijela III. Zajedničkih konzularnih uputa i izradi njihovog Priloga 16.
   (2002/354/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EC) No. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjeva za izdavanje viza (1),
   uzimajući u obzir inicijativu Kraljevine Belgije,
   budući da:

               (1)

               Usklađivanje politika viza posebno podrazumijeva da bi schengenska pravna stečevina trebala utvrditi pravila u pogledu postupaka i uvjeta za izdavanje viza. Čini se logičnim da bi obrazac za podnošenje zahtjeva za izdavanje vize kojim se pokreće postupak za procesuiranje zahtjeva za vize te koji također služi i kao sredstvo za provjeru uvjeta za takvo postupanje, trebao imati oblik ujednačenog dokumenta koji koriste sve konzularne službe država članica.

               (2)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru kojim se osniva Europska zajednica, Danska ne sudjeluje u usvajanju ove Odluke i stoga nije njome obvezana i ne podliježe njezinoj primjeni. Budući da je cilj ove Odluke graditi na schengenskoj pravnoj stečevini u okviru odredaba glave IV. trećeg dijela Ugovora o osnivanju Europske zajednice, Danska, u skladu s člankom 5. navedenog Protokola, odlučuje u razdoblju od šest mjeseci nakon što Vijeće donese ovu Odluku hoće li je prenijeti u svoje nacionalno pravo.

               (3)

               Što se tiče Republike Islanda i Kraljevine Norveške, ova Odluka predstavlja razvoj odredaba schengenske pravne stečevine obuhvaćenih područjem iz članka 1. točke B Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (2).

               (4)

               U skladu s člancima 1. i 2. Protokola o položaju Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Irska i Ujedinjena Kraljevina ne sudjeluju u usvajanju ove Odluke i stoga nisu njome obvezane te ne podliježu njezinoj primjeni,

         DONIJELO JE OVU ODLUKU:
   Članak 1.
   Sljedeća rečenica dodaje se nakon prve rečenice odjeljka 1. dijela III. Zajedničkih konzularnih uputa (ZKU):

      „Zahtjevi za ujednačene vize moraju se podnijeti korištenjem usklađenog obrasca čiji se obrazac nalazi u Prilogu 16.“

   Članak 2.
   Obrazac usklađenog ujednačenog zahtjeva za izdavanje vize priložen ovoj Odluci postaje Prilog 16. Zajedničkim konzularnim uputama.
   Članak 3.
   Ova se Odluka primjenjuje od 1. siječnja 2003.
   Članak 4.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Luxembourgu 25. travnja 2002.

            Za Vijeće

            Predsjednik

         M. RAJOY BREY

      (1)  SL L 116, 26.4.2001., str. 2.

      (2)  SL L 176, 10.7.1999., str. 31.
   PRILOG

         „PRILOG 16.


Odluka Komisije od 10/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7850 - EDF / CGN / NNB GROUP OF COMPANIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 89/501/EEZ: Odluka Komisije od 18. srpnja 1989. o utvrđivanju uvjeta za priznavanje i nadzor udruženja uzgajivača i uzgojnih organizacija koje uspostavljaju i vode matične knjige rasplodnih svinja čiste pasmine

text:
               03/Sv. 008

               HR

               Službeni list Europske unije

               51

         31989D0501

               L 247/19

               SLUŽBENI LIST EUROPSKE UNIJE

               18.07.1989.

      ODLUKA KOMISIJE

   od 18. srpnja 1989.
   o utvrđivanju uvjeta za priznavanje i nadzor udruženja uzgajivača i uzgojnih organizacija koje uspostavljaju i vode matične knjige rasplodnih svinja čiste pasmine
   (89/501/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (1), a posebno četvrtu alineju članka 6. stavka 1. te Direktive,
   budući da matične knjige u svim državama članicama vode ili uspostavljaju udruženja uzgajivača, uzgojne organizacije ili službena tijela; budući da je, stoga, potrebno utvrditi uvjete za priznavanje udruženja uzgajivača i uzgojnih organizacija;
   budući da udruženja uzgajivača ili uzgojne organizacije moraju podnijeti zahtjev za službenim priznanjem nadležnim tijelima države članice na čijemu je području njihovo sjedište;
   budući da tijela države članice kojima je podnesen zahtjev moraju službeno priznati udruženja uzgajivača ili uzgojne organizacije koje ispunjavaju određene uvjete i koje imaju utvrđene ciljeve;
   budući da su mjere koje predviđa ova Odluka u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Kako bi bile službeno priznate, udruženja uzgajivača ili uzgojne organizacije koje vode ili uspostavljaju matične knjige moraju podnijeti zahtjev nadležnim tijelima one države članice na čijem je području njihovo sjedište.
   Članak 2.
   Nadležna tijela dotične države članice moraju službeno priznati svako udruženje uzgajivača ili uzgojnu organizaciju koja vodi ili uspostavlja matične knjige ako to udruženje ili organizacija ispunjava uvjete utvrđene u Prilogu.
   Međutim, u državi članici u kojoj za određenu pasminu već postoji jedna ili više službeno priznatih udruženja uzgajivača ili uzgojnih organizacija, nadležna tijela dotične države članice mogu odbiti priznati novo udruženje uzgajivača ili uzgojnu organizaciju ako to udruženje ili organizacija dovodi u opasnost očuvanje pasmine ili ugrožava zootehnički program postojećeg udruženja ili organizacije. U tom slučaju, država članica obavještava Komisiju o izdanim priznanjima i o odbijenim zahtjevima za priznanje.
   Članak 3.
   Nadležna tijela dotične države članice povlače službeno priznanje svakom udruženju uzgajivača ili uzgojnoj organizaciji koja vodi matične knjige ako dotično udruženje uzgajivača ili uzgojna organizacija više ne ispunjava u cijelosti uvjete utvrđene u Prilogu.
   Članak 4.
   Ova je Odluka upućena državama članicama.

      Sastavljeno u Bruxellesu 18. srpnja 1989.

            Za Komisiju

         Ray MAC SHARRY

            Član Komisije

      (1)  SL L 382, 31.12.1988., str. 36.
   PRILOG
   Da bi bile službeno priznate, udruženja uzgajivača i uzgojne organizacije koje vode ili uspostavljaju matične knjige moraju:

               1.

               imati pravnu osobnost u skladu sa zakonodavstvom države članice na snazi u kojoj se podnosi zahtjev;

               2.

               dokazati nadležnim tijelima:

                           (a)

                           da učinkovito posluju;

                           (b)

                           da mogu obavljati provjere potrebne za registriranje podrijetla;

                           (c)

                           da imaju dovoljno veliki broj životinja za izvođenje uzgojnog programa za poboljšanje pasmine ili da imaju dovoljno veliki broj životinja za očuvanje pasmine, ako je to potrebno;

                           (d)

                           da znaju koristiti podatke o proizvodnosti životinja koji su potrebni za izvođenje uzgojnog programa za poboljšanje ili očuvanje pasmine;

               3.

               imati pravila o:

                           (a)

                           utvrđivanju značajki pasmine (ili pasmina);

                           (b)

                           sustavu označivanja životinja;

                           (c)

                           sustavu registriranja podrijetla;

                           (d)

                           određivanju uzgojnih ciljeva;

                           (e)

                           sustavu korištenja podataka o proizvodnosti životinja koji omogućavaju ocjenu genetske vrijednosti životinja;

                           (f)

                           podjeli matične knjige na dijelove, ako postoje različiti uvjeti za upis životinja ili ako postoje različiti postupci razvrstavanja životinja upisanih u matičnu knjigu;

               4.

               imati društveni ugovor koji posebno propisuje načelo nediskriminacije među članovima.


Odluka Komisije od 23/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7787 - PANASONIC HEALTHCARE / BAYER'S DIABETES CARE BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/450/EZ: Odluka Komisije od 8. lipnja 2009. o detaljnom tumačenju zrakoplovnih djelatnosti navedenih u Prilogu I. Direktivi 2003/87/EZ Europskog parlamenta i Vijeća (objavljeno pod brojem dokumenta C(2009) 4293)  Tekst značajan za EGP

text:
232                     HR                                 Službeni list Europske unije                                             15/Sv. 29
32009D0450
12.6.2009.                                             SLUŽBENI LIST EUROPSKE UNIJE                                                 L 149/69
                                                              ODLUKA KOMISIJE
                                                               od 8. lipnja 2009.
                 o detaljnom tumačenju zrakoplovnih djelatnosti navedenih u Prilogu I. Direktivi 2003/87/EZ
                                                        Europskog parlamenta i Vijeća
                                               (objavljeno pod brojem dokumenta C(2009) 4293)
                                                             (Tekst značajan za EGP)
                                                                 (2009/450/EZ)
KOMISIJA EUROPSKIH ZAJEDNICA,                                                (4)     Zrakoplovne djelatnosti predviđene ovom Odlukom
                                                                                trebalo bi tumačiti u skladu s Odlukom Komisije
uzimajući u obzir Ugovor o osnivanju Europske zajednice,                             2007/589/EZ od 18. srpnja 2007. o utvrđivanju smjer
                                                                                nica za praćenje i izvješćivanje o emisijama stakleničkih
                                                                                plinova u skladu s Direktivom 2003/87/EZ Europskog
uzimajući u obzir Direktivu 2003/87/EZ Europskog parlamenta                          parlamenta i Vijeća (5).
i Vijeća od 13. listopada 2003. o uspostavi sustava trgovanja
kvotama emisija stakleničkih plinova unutar Zajednice i o                    (5)     Obveze obavljanja javne usluge trebalo bi tumačiti u
izmjeni Direktive Vijeća 96/61/EZ (1), a posebno njezin                              skladu s Uredbom (EZ) br. 1008/2008 Europskog parla
članak 3.b,                                                                          menta i Vijeća od 24. rujna 2008. o zajedničkim pravi
                                                                                lima za obavljanje zračnog prijevoza u Zajednici (prei
budući da:                                                                           načena) (6).
(1)      Direktivom 2008/101/EZ Europskog parlamenta i Vijeća                (6)     Mjere predviđene ovom Odlukom u skladu su s mišlje
         od 19. studenoga 2008. o izmjeni Direktive 2003/87/EZ                       njem Odbora za klimatske promjene iz članka 23. Direk
         radi uključivanja zrakoplovnih djelatnosti u sustav trgo                   tive 2003/87/EZ,
         vanja kvotama emisija stakleničkih plinova unutar Zajed
         nice (2) zrakoplovne djelatnosti uključene su u sustav              DONIJELA JE OVU ODLUKU:
         trgovanja kvotama emisija stakleničkih plinova unutar
         Zajednice.                                                                                Članak 1.
(2)      Definicija zrakoplovnih djelatnosti i posebno izuzeća               Detaljno tumačenje zrakoplovnih djelatnosti navedenih u
         navedena u Prilogu I. Direktivi 2003/87/EZ temelje se               Prilogu I. Direktivi 2003/87/EZ utvrđuje se u Prilogu ove
         uglavnom na izuzećima predviđenim Uredbom Komisije                  Odluke.
         (EZ) br. 1794/2006 od 6. prosinca 2006. o uspostavi
         zajedničkog sustava obračuna naknada za usluge u                                                   Članak 2.
         zračnoj plovidbi (3) koja su u skladu s izuzećima iz Euro
         controlova sustava rutnih naknada.                                  Ova je Odluka upućena državama članicama.
(3)      U Dodatku 2. Postupaka za usluge u zračnoj plovidbi –
         Upravljanje zračnim prometom koji je donijela Organi               Sastavljeno u Bruxellesu 8. lipnja 2009.
         zacija međunarodnog civilnog zračnog prometa
         (ICAO) (4) opisan je ICAO-ov model obrasca plana leta                                                      Za Komisiju
         i navedene su upute za popunjavanje tog obrasca. Plan
         leta može se koristiti za identifikaciju letova koji su                                                   Stavros DIMAS
         obuhvaćeni sustavom Zajednice.                                                                            Član Komisije
(1 ) SL L 275, 25.10.2003., str. 32.
(2 ) SL L 8, 13.1.2009., str. 3.
(3 ) SL L 341, 7.12.2006., str. 3.                                           (5) SL L 229, 31.8.2007., str. 1.
(4 ) PANS-ATM, Doc 4444.                                                     (6) SL L 293, 31.10.2008., str. 3.
 ---pagebreak--- 15/Sv. 29         HR                                      Službeni list Europske unije                                                    233
                                                                      PRILOG
               Smjernice za detaljno tumačenje zrakoplovnih djelatnosti navedenih u Prilogu I. Direktivi 2003/87/EZ
          1.     DEFINICIJA ZRAKOPLOVNIH DJELATNOSTI
                  1. Izraz „let” znači jedan sektor leta odnosno jedan let ili jednu seriju letova koji počinju i završavaju se na mjestu
                      parkiranja zrakoplova.
                  2. Izraz „aerodrom” znači određenu površinu na tlu ili vodi, uključujući zgrade, postrojenja i opremu, namije
                      njenu da se u cijelosti ili djelomično koristi za dolazak, odlazak i površinsko kretanje zrakoplova.
                  3. Ako operator zrakoplova obavlja zrakoplovnu djelatnost navedenu u Prilogu I. Direktivi 2003/87/EZ, on
                      spada u sustav Zajednice neovisno o tomu je li na popisu zrakoplovnih operatora koji je Komisija objavila
                      sukladno s člankom 18.a stavkom 3. Direktive 2003/87/EZ.
          2.     TUMAČENJE IZUZEĆA
                  4. U kategoriji djelatnosti „Zrakoplovstvo”, u Prilogu I. Direktivi 2003/87/EZ navedene su vrste letova izuzete iz
                      sustava Zajednice.
          2.1.   Izuzeće prema podstavku (a)
                  5. Ovo se izuzeće tumači isključivo u funkciji svrhe leta.
                  6. Uža obitelj obuhvaća isključivo supružnika, partnera kojeg se smatra jednakovrijednim supružniku, djecu i
                      roditelje.
                  7. Ministri u vladi su članovi vlade kako su navedeni u nacionalnom službenom listu dotične zemlje. Članovi
                      regionalnih ili lokalnih vlada zemlje ne ispunjavaju uvjete za izuzeće prema ovom podstavku.
                  8. Službena misija znači misiju u kojoj dotična osoba djeluje u službenom svojstvu.
                  9. Letovi za postavljanje ili premještanje zrakoplova nisu obuhvaćeni ovim izuzećem.
                 10. Letovi koje je Eurocontrolov Središnji ured za rutne naknade označio kao „S” letove, na koje se primjenjuje
                      izuzeće od rutnih naknada (dalje u tekstu „CRCO oznaka izuzeća”), smatraju se letovima koji se obavljaju
                      isključivo za prijevoz službene misije ili vladajućeg monarha i njegove uže obitelji, šefova država, šefova vlada
                      i ministara u vladi, kada za to u planu leta kao dokaz postoji odgovarajuća oznaka statusa.
          2.2.   Izuzeća prema podstavku (b)
          2.2.1. Vojni letovi
                 11. Vojni letovi znače letove izravno povezane s vođenjem vojnih aktivnosti.
                 12. Vojni letovi koje obavljaju registrirani civilni zrakoplovi nisu obuhvaćeni ovim izuzećem. Slično tomu, civilni
                      letovi koje obavljaju vojni zrakoplovi nisu izuzeti prema podstavku (b).
                 13. Letovi s CRCO oznakom izuzeća „M” ili „X” smatraju se izuzetim vojnim letovima.
          2.2.2. Carinski i policijski letovi
                 14. Carinski i policijski letovi koje obavljaju i registrirani civilni zrakoplovi i vojni zrakoplovi izuzeti su.
                 15. Letovi s CRCO oznakom izuzeća „P” smatraju se izuzetim carinskim i policijskim letovima.
          2.3.   Izuzeća prema podstavku (c)
                 16. U vezi s dolje navedenim kategorijama letova, letovi za postavljanje ili premještanje zrakoplova i letovi kojima
                      se prevozi isključivo oprema i osoblje izravno angažirano na pružanju usluga u vezi s njima obuhvaćeni su
                      izuzećem. Nadalje, kod tih izuzeća ne pravi se razlika između letova koji se financiraju iz javnih sredstava i
                      letova koji se financiraju iz privatnih sredstava.
 ---pagebreak--- 234         HR                                         Službeni list Europske unije                                                              15/Sv. 29
    2.3.1. Letovi u svrhu potrage i spašavanja
           17. Letovi koji se odnose na potragu i spašavanje znače letove kojima se nude usluge potrage i spašavanja. Potraga
                i spašavanje znači obavljanje funkcije praćenja, komunikacije, koordinacije kao i potragu i spašavanje u slučaju
                pogibelji, hitnu medicinsku pomoć ili medicinsku evakuaciju, koji se financiraju iz javnih i privatnih sredstava,
                uključujući zrakoplove, plovila i druga vozila i uređaje koji u tome surađuju.
           18. Letovi s CRCO oznakom izuzeća „R” i letovi s oznakom STS/SAR (status/potraga i spašavanje) u rubrici 18.
                plana leta smatraju se izuzetim letovima u svrhu potrage i spašavanja.
    2.3.2. Letovi za protupožarnu zaštitu
           19. Letovi za protupožarnu zaštitu znače letove koji se obavljaju isključivo radi pružanja usluga protupožarne
                zaštite iz zraka, pod čim se podrazumijeva korištenje zrakoplova i drugih sredstava iz zraka za suzbijanje
                požara.
           20. Letovi označeni oznakom STS/FFR (status/protupožarna zaštita) u rubrici 18. plana leta smatraju se izuzetim
                letovima za protupožarnu zaštitu.
    2.3.3. Humanitarni letovi
           21. Humanitarni letovi znače letove koji se obavljaju isključivo u humanitarne svrhe radi prijevoza osoblja za
                pomoć i dostavu pomoći u hrani, odjeći, materijalima za izradu skloništa, medicinskim i drugim potrepšti
                nama tijekom ili nakon slučaja opasnosti i/ili prirodne nepogode i/ili se obavljaju radi evakuacije osoba s
                mjesta na kojem su zbog te opasnosti i/ili prirodne nepogode ugroženi njihov život ili zdravlje na sigurno
                mjesto u istoj državi ili drugoj državi koja je takve osobe spremna primiti.
           22. Letovi s CRCO oznakom izuzeća „H” i letovi s oznakom STS/HUM (status/humanitarni) u rubrici 18. plana
                leta smatraju se izuzetim humanitarnim letovima.
    2.3.4. Letovi u svrhe pružanja hitne medicinske pomoći
           23. Letovi u svrhu pružanja hitne medicinske pomoći znače letove čija je isključiva svrha olakšati hitnu medi
                cinsku pomoć kad je hitan i brz prijevoz presudan, za prijevoz medicinskog osoblja, medicinskih potrepština,
                uključujući opremu, krv, organe, lijekove ili bolesne ili ozlijeđene osobe i druge osobe koje su izravno
                uključene.
           24. Letovi s oznakom STS/MEDEVAC ili STS/HOSP u rubrici 18. plana leta smatraju se izuzetim letovima u svrhu
                pružanja hitne medicinske pomoći.
    2.4.   Izuzeće prema podstavku (f)
           25. Letovi s CRCO oznakom izuzeća „T” i letovi s oznakom RMK/„Training flight” (let za vježbu) u rubrici 18.
                plana leta smatraju se izuzetim prema podstavku (f).
    2.5.   Izuzeća prema podstavku (g)
           26. U vezi s dolje navedenim kategorijama letova, letovi za postavljanje ili premještanje zrakoplova nisu obuh
                vaćeni izuzećem.
    2.5.1. Letovi koji se obavljaju isključivo u svrhe znanstvenih istraživanja
           27. Ovom kategorijom izuzeti su letovi čija je jedina svrha provođenje znanstvenog istraživanja. Da bi se to
                izuzeće primjenjivalo, znanstveno istraživanje mora se djelomično ili u cijelosti provoditi tijekom leta. Prijevoz
                znanstvenika ili istraživačke opreme sam po sebi nije dovoljan da bi let bio izuzet.
    2.5.2. Letovi koji se obavljaju isključivo u svrhu provjere, ispitivanja ili certificiranja zrakoplova ili opreme u zrakoplovu ili na zemlji
           28. Letovi s CRCO oznakom izuzeća „N” i letovi s oznakom STS/FLTCK (letačka provjera) u rubrici 18. plana leta
                smatraju se izuzetim prema podstavku (g).
    2.6.   Izuzeće prema podstavku (i) (letovi u okviru obveze obavljanja javne usluge)
           29. Izuzeće letova u okviru obveze obavljanja javne usluge (PSO letovi) unutar najudaljenijih regija mora se
                tumačiti kao primjenjivo na regije navedene u članku 299. stavku 2. Ugovora o EZ-u i obuhvaća isključivo
                PSO letove unutar jedne najudaljenije regije i letove između dvije najudaljenije regije.
 ---pagebreak--- 15/Sv. 29       HR                                     Službeni list Europske unije                                              235
          2.7. Izuzeće prema podstavku (j) (pravilo de minimis)
               30. Svi operatori u komercijalnom zračnom prijevozu moraju posjedovati svjedodžbu o sposobnosti zračnog
                   prijevoznika (AOC) sukladno dijelu I. Priloga 6. Čikaške konvencije. Operatori bez takve svjedodžbe nisu
                   „komercijalni zračni prijevoznici”.
               31. Za primjenu pravila de minimis, obilježje komercijalnosti veže se uz operatora, a ne uz dotične letove. To
                   posebno znači da se za donošenje odluke o tome spada li operator iznad ili ispod praga izuzeća u obzir
                   uzimaju letovi koje obavlja spomenuti komercijalni operator čak i ako se ti letovi ne obavljaju za novčanu
                   naknadu.
               32. Za donošenje odluke spada li operator iznad ili ispod praga izuzeća pravila de minimis u obzir se uzimaju
                   jedino letovi u odlasku s aerodroma ili u dolasku na aerodrom koji je smješten na državnom području države
                   članice na koju se primjenjuje Ugovor. Letovi izuzeti prema podstavcima (a) do (j) ne uzimaju se u obzir u tu
                   svrhu.
               33. Letovi koje obavi komercijalni operator zrakoplova koji u tri uzastopna četveromjesečna razdoblja obavi
                   manje od 243 leta po razdoblju izuzeti su. Četveromjesečna razdoblja su: od siječnja do travnja; od svibnja
                   od kolovoza; od rujna do prosinca. Lokalno vrijeme polaska leta određuje u kojem će četveromjesečnom
                   razdoblju taj let biti uzet u obzir za donošenje odluke spada li operator zrakoplova iznad ili ispod praga
                   izuzeća pravila de minimis.
               34. Komercijalni operator koji po razdoblju obavi 243 ili više letova uključen je u sustav Zajednice za cijelu
                   kalendarsku godinu u kojoj je dostigao ili prešao prag od 243 leta.
               35. Komercijalni operator koji obavi letove s ukupnim godišnjim emisijama od 10 000 ili više tona godišnje
                   uključen je u sustav Zajednice za kalendarsku godinu u kojoj je dostigao ili prešao prag od 10 000 tona.


title: 2009/563/EZ: Odluka Komisije od 9. srpnja 2009. o utvrđivanju ekoloških mjerila za dodjelu znaka za okoliš Zajednice za obuću (priopćena pod brojem dokumenta C(2009) 5612)  Tekst značajan za EGP

text:
               15/Sv. 014

               HR

               Službeni list Europske unije

               128

         32009D0563

               L 196/27

               SLUŽBENI LIST EUROPSKE UNIJE

               09.07.2009.

      ODLUKA KOMISIJE

   od 9. srpnja 2009.
   o utvrđivanju ekoloških mjerila za dodjelu znaka za okoliš Zajednice za obuću
   (priopćena pod brojem dokumenta C(2009) 5612)
   (Tekst značajan za EGP)
   (2009/563/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka za okoliš Zajednice (1), a posebno njezin članak 6. stavak 1. drugi podstavak,
   nakon savjetovanja s Odborom Europske unije za znak za okoliš,
   budući da:

               (1)

               U skladu s Uredbom (EZ) br. 1980/2000 znak za okoliš Zajednice može se dodijeliti proizvodu koji svojim svojstvima značajno doprinosi napretku u pogledu ključnih aspekata za okoliš.

               (2)

               Uredbom (EZ) br. 1980/2000 propisano je da na temelju mjerila koja je sastavio Odbor Europske unije za znak za okoliš treba utvrditi posebna mjerila za dodjelu znaka za okoliš prema skupinama proizvoda.

               (3)

               Uredbom je također propisano da se mjerila za znak za okoliš, kao i zahtjevi u pogledu ocjenjivanja i provjere tih mjerila, moraju ponovno pregledati na vrijeme prije kraja razdoblja važenja mjerila utvrđenih za predmetnu skupinu proizvoda.

               (4)

               U skladu s Uredbom (EZ) br. 1980/2000, pravovremeno je izvršena revizija ekoloških mjerila te s njima povezanih zahtjeva u pogledu ocjenjivanja i provjere utvrđenih Odlukom Komisije 2002/231/EZ od 18. ožujka 2002. o utvrđivanju revidiranih ekoloških mjerila za dodjelu znaka za okoliš Zajednice za obuću te o izmjeni Odluke 1999/179/EZ (2). Ta ekološka mjerila i s njima povezani zahtjevi u pogledu ocjenjivanja i provjere važe do 31. ožujka 2010.

               (5)

               S obzirom na tu reviziju, radi prilagodbe znanstvenom i tržišnom napretku primjereno je izmijeniti definiciju skupine proizvoda i utvrditi nova ekološka mjerila.

               (6)

               Ekološka mjerila te s njima povezani zahtjevi u pogledu ocjenjivanja i provjere trebali bi vrijediti četiri godine od datuma donošenja ove Odluke.

               (7)

               Odluku 2002/231/EZ trebalo bi stoga zamijeniti.

               (8)

               Proizvođačima čijim je proizvodima dodijeljen znak za okoliš za obuću prema mjerilima koja su utvrđena Odlukom 2002/231/EZ, trebalo bi omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima. Proizvođačima bi također trebalo dopustiti da dostavljaju zahtjeve prema mjerilima koja su utvrđena Odlukom 2002/231/EZ ili prema mjerilima utvrđenima ovom Odlukom do prestanka važenja te Odluke.

               (9)

               Mjere predviđene ovom Odlukom u skladu su s mišljenjem Odbora osnovanog na temelju članka 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   Skupina proizvoda „obuća” obuhvaća sve odjevne predmete za zaštitu ili pokrivanje stopala, s fiksnim vanjskim potplatom koji dolazi u dodir s tlom. Obuća ne smije sadržavati električne ili elektroničke sastavne dijelove.
   Članak 2.
   Da bi joj bio dodijeljen znak za okoliš Zajednice za proizvode obuhvaćene skupinom proizvoda „obuća” u skladu s Uredbom (EZ) br. 1980/2000 (dalje u tekstu: znak za okoliš), obuća mora ispunjavati mjerila utvrđena u Prilogu ovoj Odluci.
   Članak 3.
   Ekološka mjerila za skupinu proizvoda „obuća”, kao i s njima povezani zahtjevi u pogledu ocjenjivanja i provjere, vrijede četiri godine od datuma donošenja ove Odluke.
   Članak 4.
   U administrativne svrhe skupini proizvoda „obuća” dodjeljuje se kodni broj „017”.
   Članak 5.
   Odluka 2002/231/EZ se stavlja izvan snage.
   Članak 6.
   1.   Zahtjevi za znak za okoliš za proizvode koji su obuhvaćeni skupinom proizvoda obuća koji su podneseni prije datuma donošenja ove Odluke ocjenjuju se u skladu s uvjetima koji su utvrđeni Odlukom 2002/231/EZ.
   2.   Zahtjevi za znak za okoliš za proizvode koji su obuhvaćeni skupinom proizvoda obuća koji su podneseni od datuma donošenja ove Odluke, ali najkasnije do 31. ožujka 2010., mogu se temeljiti na mjerilima koja su utvrđena Odlukom 2002/231/EZ ili na mjerilima koja su utvrđena ovom Odlukom.
   Ti će se zahtjevi ocjenjivati u skladu s kriterijima na kojima se temelje.
   3.   U slučajevima kada je znak za okoliš dodijeljen na temelju zahtjeva koji je ocijenjen u skladu s mjerilima koja su utvrđena Odlukom 2002/231/EZ, taj se znak za okoliš može koristiti dvanaest mjeseci od datuma donošenja ove Odluke.
   Članak 7.
   Ova je Odluka upućena državama članicama.

      Sastavljeno u Bruxellesu 9. srpnja 2009.

            Za Komisiju

         Stavros DIMAS

            Član Komisije

      (1)  SL L 237, 21.9.2000., str. 1.

      (2)  SL L 77, 20.3.2002., str. 50.
   PRILOG

      OKVIR

      Ciljevi mjerila

   Ciljevi ovih mjerila su posebno:

               —

               smanjenje razina otrovnih ostataka,

               —

               smanjenje emisija hlapivih organskih spojeva,

               —

               poticanje duljeg vijeka trajanja proizvoda.

         Razine koje se određuju ovim mjerilima potiču označivanje obuće koja ima nizak učinak na okoliš.

      Zahtjevi u pogledu ocjenjivanja i provjere

   Posebni zahtjevi u pogledu ocjenjivanja i provjere navedeni su u svakom mjerilu.
   Prema potrebi se osim ispitnih metoda navedenih za svako mjerilo mogu koristiti i druge metode ako ih nadležno tijelo koje procjenjuje zahtjev prihvati kao jednakovrijedne.
   Funkcionalna jedinica jest jedan par cipela. Zahtjevi se temelje na veličini cipela od 40 pariških bodova. Kod dječjih cipela zahtjevi se podnose za veličinu od 32 pariška boda (za najveću veličinu u slučaju da je najveći broj manji od 32 pariška boda).
   Sastavni dijelovi gornjeg dijela cipele koji teže manje od 3 % od ukupnog gornjeg dijela ne uzimaju se u obzir kod primjene mjerila. Sastavni dijelovi vanjskog potplata koji teže manje od 3 % od ukupnog vanjskog potplata ne uzimaju se u obzir kod primjene mjerila.
   Nadležna tijela mogu prema potrebi zatražiti prateću dokumentaciju i mogu izvršiti neovisne provjere.
   Preporučuje se da nadležna tijela prilikom razmatranja zahtjeva i praćenja usklađenosti s mjerilima uzmu u obzir primjenu priznatih programa upravljanja okolišem, kao što su EMAS ili ISO 14001 (napomena: primjena takvih programa upravljanja nije obvezna.)

      MJERILA

   1.   Opasne tvari u konačnom proizvodu

               (a)

               Kod cipela od kože konačni proizvod ne smije sadržavati krom (VI).

                  Procjena i provjera: podnositelj zahtjeva i/ili njegov(i) dobavljač(i) dostavljaju izvješće o ispitivanju korištenjem ispitne metode EN ISO 17075 (granica detekcije: 3 ppm). Priprema uzorka mora slijediti upute iz EN ISO 4044.
               (Napomena: pri analizi određenih vrsta obojene kože može doći do poteškoća u mjerenju zbog interferencija.)

               (b)

               Materijali korišteni pri sastavljanju proizvoda te konačni proizvod ne smiju sadržavati arsen, kadmij ili olovo.

                  Procjena i provjera: podnositelj zahtjeva i/ili njegov(i) dobavljač(i) dostavljaju izvješće o ispitivanju korištenjem jedne od sljedećih ispitnih metoda EN 14602:

                           —

                           ispitivanje materijala za sastavljanje proizvoda. Tvari navedene u mjerilu ne smiju biti detektirane ni u kojem materijalu korištenom za proizvodnju konačnog proizvoda.

                           —

                           ispitivanje konačnog proizvoda. Tvari navedene u mjerilu ne smiju biti detektirane u gornjim i donjim sastavnim dijelovima obuće nakon rastavljanja i potpunog mrvljenja.

                     Kod kožnih proizvoda priprema uzorka mora slijediti EN ISO 4044.

               (c)

               Količina slobodnog formaldehida i djelomično hidroliziranog formaldehida u sastavnim dijelovima obuće ne smije prekoračiti sljedeće razine:
               —   tekstil: ne može se detektirati,
               —   koža: 150 ppm.

                  Procjena i provjera: podnositelj zahtjeva i/ili njegov(i) dobavljač(i) dostavljaju izvješće o ispitivanju korištenjem sljedećih ispitnih metoda: tekstil: EN ISO 14184-1 (granica detekcije: 20 ppm); koža: EN ISO 17226-1 ili 2.

         2.   Smanjena potrošnja vode (samo kod štavljenja kože krupnih i sitnih životinja)

   Ne smiju se prekoračiti sljedeće granice potrošnje vode za štavljenje kože krupnih i sitnih životinja (1):
   —   Koža krupnih životinja: 35 m3/t,
   —   Koža sitnih životinja: 55 m3/t,

      Procjena i provjera: podnositelj zahtjeva i/ili njegov(i) dobavljač(i) dostavljaju prikladnu dokumentaciju iz koje je razvidno da navedene granice nisu prekoračene.
   3.   Emisije prilikom proizvodnje materijala

               (a)

               Ako se otpadne vode iz pogona za štavljenje kože i iz tekstilnih postrojenja ispuštaju izravno u vodotoke, sadržaj KPK ne smije prekoračivati 250 mg KPK po litri ispuštene vode.
               Ako se otpadne vode iz pogona za štavljenje kože i iz tekstilnih postrojenja ispuštaju u komunalne objekte/postrojenja za obradu otpadnih voda, ovo se mjerilo ne primjenjuje, pod uvjetom da se može dokazati:

                           —

                           da je dozvoljeno ispuštanje otpadne vode iz pogona za štavljenje kože u komunalni sustav odvodnje otpadnih voda, i

                           —

                           da je komunalno postrojenje za obradu otpadnih voda u funkciji i da je daljnje ispuštanje pročišćene vode u vodotoke u skladu s minimalnim zahtjevima Zajednice prema Direktivi Vijeća 91/271/EEZ (2).

                  Procjena i provjera: podnositelj zahtjeva dostavlja izvješće o ispitivanju i prateće podatke korištenjem sljedeće ispitne metode: KPK: ISO 6060 – Kakvoća vode, određivanje kemijske potrošnje kisika.
               Ako se otpadna voda ispušta u komunalno postrojenje za obradu otpadnih voda, treba dostaviti potvrdu nadležnog tijela da je ispuštanje dozvoljeno te da je komunalni objekt u funkciji i zadovoljava minimalne zahtjeve Direktive 91/271/EEZ.

               (b)

               Otpadne vode iz pogona za štavljenje moraju nakon pročišćavanja sadržavati manje od 1 mg kroma (III) po litri.

                  Procjena i provjera: podnositelj zahtjeva dostavlja izvješće o ispitivanju i prateće podatke korištenjem sljedećih ispitnih metoda: ISO 9174 ili EN 1233 ili EN ISO 11885 za Cr.

         4.   Korištenje opasnih tvari (do kupovine)

               (a)

               Ne smiju se koristiti pentaklorfenol (PCP) i tetraklorfenol (TCP) te njihove soli i esteri.

                  Procjena i provjera: podnositelj i/ili njegov(i) dobavljač(i) dostavljaju izjavu da materijali ne sadrže klorfenole te izvješće o ispitivanju korištenjem sljedećih ispitnih metoda: koža, EN ISO 17070 (granica detekcije: 0,1 ppm); tekstil, XP G 08-015 (granica detekcije: 0,05 ppm)

               (b)

               Ne smiju se koristiti azo bojila koja se mogu razgraditi u sljedeće aromatske amine:

                           —

                           4-aminodifenil

                           (92-67-1)

                           —

                           benzidin

                           (92-87-5)

                           —

                           4-kloro-o-toluidin

                           (95-69-2)

                           —

                           2-naftilamin

                           (91-59-8)

                           —

                           o-amino-azotoluen

                           (97-56-3)

                           —

                           2-amino-4-nitrotoluen

                           (99-55-8)

                           —

                           p-kloroanilin

                           (106-47-8)

                           —

                           2,4-diaminoanisol

                           (615-05-4)

                           —

                           4,4′-diaminodifenilmetan

                           (101-77-9)

                           —

                           3,3′-diklorobenzidin

                           (91-94-1)

                           —

                           3,3′-dimetoksibenzidin

                           (119-90-4)

                           —

                           3,3′-dimetilbenzidin

                           (119-93-7)

                           —

                           3,3′-dimetil-4,4_-diaminodifenilmetan

                           (838-88-0)

                           —

                           p-krezidin

                           (120-71-8)

                           —

                           4,4′-metilen-bis-(2-kloroanilin)

                           (101-14-4)

                           —

                           4,4′-oksidianilin

                           (101-80-4)

                           —

                           4,4′-tiodianilin

                           (139-65-1)

                           —

                           o-toluidin

                           (95-53-4)

                           —

                           2,4-diaminotoluen

                           (95-80-7)

                           —

                           2,4,5-trimetilanilin

                           (137-17-7)

                           —

                           4-aminoazobenzen

                           (60-09-3)

                           —

                           o-anisidin

                           (90-04-0)

                  Procjena i provjera: podnositelj zahtjeva i/ili njegov(i) dobavljač(i) dostavljaju izjavu da takva azo bojila nisu korištena. Ako se izjava bude provjeravala, treba koristiti sljedeće ispitne metode: koža, CEN ISO TS 17234; tekstil, EN 14362 1 ili 2.
               Za tekstil granica je 30 ppm (napomena: mogući su lažni pozitivni rezultati za 4-aminoazobenzen pa se preporučuje dodatna provjera)
               Za kožu granica je 30 ppm (napomena: mogući su lažni pozitivni rezultati za 4-aminoazobenzen, 4-aminodifenil i 2-naftilamin pa se preporučuje dodatna provjera)

               (c)

               U gumi se ne smiju detektirati sljedeći N-nitrozamini:

                           —

                           N-nitrozodimetilamin (NDMA)

                           —

                           N-nitrozodietilamin (NDEA)

                           —

                           N-nitrozodipropilamin (NDPA)

                           —

                           N-nitrozodibutilamin (NDBA)

                           —

                           N-nitrozopiperidin (NPIP)

                           —

                           N-nitrozopirolidin (NPYR)

                           —

                           N-nitrozomorfolin (NMOR)

                           —

                           N-nitrozo N-metil N-fenilamin (NMPhA)

                           —

                           N-nitrozo N-etil N-fenilamin (NEPhA)

                  Procjena i provjera: podnositelj zahtjeva dostavlja izvješće o ispitivanju korištenjem ispitne metode EN 12868 (1999-12) ili EN 14602.

               (d)

               U kožnim, gumenim i tekstilnim sastavnim dijelovima ne smiju se koristiti C10-C13 kloralkani.

                  Procjena i provjera: podnositelj zahtjeva i/ili njegov(i) dobavljač(i) dostavljaju izjavu da takvi kloralkani nisu korišteni.

               (e)

               Ne smiju se koristiti bojila koja ispunjavaju mjerila za razvrstavanje u kancerogena, mutagena, reproduktivno otrovna ili opasna za okoliš, uz sljedeće oznake upozorenja: R40, R45, R49, R50, R51, R52, R53, R60, R61, R62, R63 ili R68 (ili bilo koju njihovu kombinaciju). (Pravila za razvrstavanje prema Direktivi Vijeća 67/548/EEZ (3) ili Direktivi 1999/45/EZ Europskog parlamenta i Vijeća (4)).
               Kao alternativu može se uzeti u obzir razvrstavanje prema Uredbi (EZ) br. 1272/2008 Europskog parlamenta i Vijeća (5). U tom slučaju sirovinama se ne smiju dodavati tvari niti pripravci kojima su dodijeljene ili bi u trenutku podnošenja zahtjeva mogle biti dodijeljene sljedeće oznake upozorenja (ili njihove kombinacije): H351, H350, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

                  Procjena i provjera: podnositelj zahtjeva dostavlja izjavu da takva bojila nisu korištena.

               (f)

               Ne smiju se koristiti alkil fenol etoksilat (APE) i perfluorooktan sulfonat (PFOS).

                  Procjena i provjera: podnositelj zahtjeva dostavlja izjavu da te tvari nisu korištene.

               (g)

               Ne smiju se koristiti bojila koja ispunjavaju mjerila za razvrstavanje u tvari koje u kontaktu s kožom mogu izazvati preosjetljivost (R43). (Pravila za razvrstavanje prema Direktivi Vijeća 67/548/EEZ ili Direktivi 1999/45/EZ Europskog parlamenta i Vijeća.)
               Kao alternativu može se uzeti u obzir razvrstavanje prema Uredbi (EZ) br. 1272/2008. U tom slučaju sirovinama se ne smiju dodavati tvari niti pripravci kojima je dodijeljena ili bi u trenutku podnošenja zahtjeva mogla biti dodijeljena oznaka upozorenja H317.

                  Procjena i provjera: podnositelj zahtjeva dostavlja izjavu da takva bojila nisu korištena.

               (h)

               Ftalati: Ako se u proizvodu koriste ftalati, smiju se koristiti samo oni za koje je do trenutka podnošenja zahtjeva izvršena analiza rizika i koji nisu razvrstani u oznake upozorenja (ili njihove kombinacije): R60, R61, R62, R50, R51, R52, R53, R50/53, R51/53, R52/53 u skladu s Direktivom 67/548/EEZ. Pored toga, u proizvodu se ne smiju koristiti DNOP (di-n-oktil ftalat), DINP (diizononil ftalat), DIDP (diizodecil ftalat).

                  Procjena i provjera: podnositelj zahtjeva dostavlja izjavu kojom potvrđuje usklađenost s ovim mjerilom.

               (i)

               Biocidi: Dozvoljeno je korištenje samo onih biocidnih proizvoda koji sadrže aktivne biocidne tvari iz Priloga IA Direktivi 98/8/EZ Europskog parlamenta i Vijeća (6) i koji su odobreni za uporabu u obući.

                  Procjena i provjera: podnositelj zahtjeva dostavlja izjavu kojom potvrđuje usklađenost s ovim mjerilom te popis korištenih biocidnih proizvoda.

         5.   Korištenje hlapivih organskih spojeva (HOS) tijekom završnog sastavljanja cipela

   HOS su organski spojevi čiji tlak pare iznosi 0,01 kPa ili više kod temperature od 293,15 K, odnosno spojevi koji imaju odgovarajuću hlapljivost pod određenim uvjetima uporabe.
   Ukupno korištenje HOS tijekom završne proizvodnje obuće ne smije u prosjeku prekoračiti 20 grama HOS po paru.

      Procjena i provjera: podnositelj dostavlja izračun ukupnog korištenja HOS tijekom završne proizvodnje cipela uz prateće podatke, rezultate ispitivanja i dokumentaciju prema potrebi, a za izračun koristi EN 14602. (Potrebno je voditi evidenciju o kupljenoj koži, ljepilima, sredstvima za završnu obradu i proizvodnji obuće u razdoblju od najmanje zadnjih šest mjeseci.)
   6.   Potrošnja energije

   Daje se izjava o potrošnji energije u fazi proizvodnje.

      Procjena i provjera: podnositelj zahtjeva treba dostaviti tražene podatke u skladu s Tehničkim prilogom A1.
   7.   Pakiranje konačnog proizvoda

   Ako se za krajnje pakiranje obuće koriste kartonske kutije, moraju biti izrađene od 100 % recikliranog materijala. Ako se za krajnje pakiranje koriste plastične vrećice, moraju biti izrađene od najmanje 75 % recikliranog materijala ili moraju biti biološki razgradive ili kompostabilne, u skladu s definicijama iz norme EN 13432 (7).

      Procjena i provjera: kod podnošenja zahtjeva dostavlja se uzorak pakiranja proizvoda uz odgovarajuću izjavu o usklađenosti s ovim mjerilom. Mjerilo se odnosi samo na primarnu ambalažu u skladu s definicijom iz Direktive 94/62/EZ Europskog parlamenta i Vijeća (8).
   8.   Informacije na pakiranju

   (a)   Upute za korisnike
   Uz proizvod se dostavljaju sljedeće informacije (ili istovrijedan tekst):

               —

               „Ove su cipele posebno obrađene za veću vodootpornost. Nije potrebna daljnja obrada.” (Ovo se mjerilo odnosi samo na obuću koja je obrađena za vodootpornost.)

               —

               „Ako je moguće, popravite obuću umjesto da je bacite. Time manje oštećujete okoliš.”

               —

               „Za odlaganje obuće koristite lokalne kapacitete za recikliranje ako su dostupni na vašem području.”

         (b)   Informacije o znaku za okoliš
   Na pakiranju mora biti naznačen sljedeći tekst (ili istovrijedan tekst):
   „Za više informacija posjetite internet stranicu znaka za okoliš EU: http://www.ecolabel.eu”
   (c)   Informacije za potrošače
   Na pakiranju se treba nalaziti okvir s informacijama kojima podnositelj objašnjava svoj pristup ekološkoj održivosti.

      Procjena i provjera: podnositelj dostavlja uzorak pakiranja i informacija navedenih uz proizvod te o izjavu o usklađenosti sa svakim dijelom ovog mjerila.
   9.   Informacije na znaku za okoliš

   Polje 2. znaka za okoliš sadrži sljedeći tekst:

               —

               niska razina zagađenja zraka i vode,

               —

               smanjena količina štetnih tvari.

      Procjena i provjera: podnositelj zahtjeva dostavlja uzorak pakiranja proizvoda na kojem je vidljiv znak, uz izjavu o usklađenosti s ovim mjerilom.
   10.   Parametri koji povećavaju trajnost proizvoda

   Na radnoj i zaštitnoj obući mora biti istaknut znak CE (u skladu s Direktivom Vijeća 89/686/EEZ (9)).
   Sva druga obuća treba ispunjavati zahtjeve iz tablice na sljedećoj stranici.

      Procjena i provjera: podnositelj zahtjeva dostavlja izvješće o ispitivanju prema parametrima navedenim u tablici na sljedećoj stranici, korištenjem sljedećih ispitnih metoda:

               —

               EN 13512 — Gornjište — Otpornost na savijanje,

               —

               EN 13571 — Gornjište — Čvrstoća na kidanje,

               —

               EN 17707 — Tabanice — Otpornost na savijanje,

               —

               EN 12770 — Tabanice — Otpornost na trošenje,

               —

               EN 17708 — Cijeli potplat — Prianjanje potplata,

               —

               EN 12771 — Tabanice — Čvrstoća na kidanje,

               —

               EN ISO 17700 — Ispitne metode gornjišta, podstave i uložnih tabanica — Postojanost obojenja na trljanje.

               Opća sportska obuća

               Školska obuća

               Obuća za svakodnevne prilike

               Muška gradska obuća

               Obuća za hladno vrijeme

               Ženska gradska obuća

               Modna obuća

               Dječja obuća

               Obuća za zatvorene prostore

               Otpornost gornjišta na savijanje:
               (Tisuća ciklusa bez vidljivih oštećenja)

               Suho = 100
               Mokro = 20

               Suho = 100
               Mokro = 20

               Suho = 80
               Mokro = 20

               Suho = 80
               Mokro = 20

               Suho = 100
               Mokro = 20
               – 20° = 30

               Suho = 50
               Mokro = 10

               Suho = 15

               Suho = 15

               Suho = 15

               Čvrstoća gornjišta na kidanje:
               (Prosječna sila kidanja, N)

               Koža

               ≥ 80

               ≥ 60

               ≥ 60

               ≥ 60

               ≥ 60

               ≥ 40

               ≥ 30

               ≥ 30

               ≥ 30

               Ostali materijali

               ≥ 40

               ≥ 40

               ≥ 40

               ≥ 40

               ≥ 40

               ≥ 40

               ≥ 30

               ≥ 30

               ≥ 30

               Otpornost tabanica na savijanje:

               Povećanje reza (mm)

               ≤ 4

               ≤ 4

               ≤ 4

               ≤ 4

               ≤ 4

               ≤ 4

               Bsp = bez spontanih pukotina

               Bsp

               Bsp

               Bsp

               Bsp

               Bsp na – 10 °C

               Bsp

               Otpornost tabanica na trošenje:

               D ≥ 0,9 g/cm3 (mm3)

               ≤ 200

               ≤ 200

               ≤ 250

               ≤ 350

               ≤ 200

               ≤ 400

               ≤ 450

               D < 0,9 g/cm3 (mg)

               ≤ 150

               ≤ 150

               ≤ 170

               ≤ 200

               ≤ 150

               ≤ 250

               ≤ 300

               Prianjanje gornjišta:
               (N/mm)

               ≥ 4,0

               ≥ 4,0

               ≥ 3,0

               ≥ 3,5

               ≥ 3,5

               ≥ 3,0

               ≥ 2,5

               ≥ 3,0

               ≥ 2,5

               Čvrstoća tabanica na kidanje:
               (Prosječna čvrstoća, N/mm)

               D ≥ 0,9 g/cm3

               8

               8

               8

               6

               8

               6

               5

               6

               5

               D < 0,9 g/cm3

               6

               6

               6

               4

               6

               4

               4

               5

               4

               Postojanost obojenja unutrašnjosti obuće (podstave ili unutarnje strane gornjišta). Stupanj sive na klobučini nakon 50 mokrih ciklusa

               ≥ 2/3

               ≥ 2/3

               ≥ 2/3

               ≥ 2/3

               ≥ 2/3

               ≥ 2/3

               ≥ 2/3

               ≥ 2/3

      (1)  Koža krupnih životinja (engl. hide) definira se kao „vanjski pokrov zrelih ili odraslih većih životinja, npr. stoke, konja, deva, slonova itd. …”. Koža sitnih životinja (engl. skin) definira se kao „vanjski pokrov sitnih životinja, npr. ovaca i koza, ili nezrelih jedinki većih vrsta, npr. teladi. Svinje, gmazovi, ptice i ribe uključene su u sitne životinje”. (Međunarodni rječnik terminologije kože, Međunarodno udruženje štavitelja).

      (2)  SL L 135, 30.5.1991., str. 40.

      (3)  SL 196, 16.8.1967., str. 1.

      (4)  SL L 200, 30.7.1999., str. 1.

      (5)  SL L 353, 31.12.2008., str. 1.

      (6)  SL L 123, 24.4.1998., str. 1.

      (7)  EN 13432 „Ambalaža – Zahtjevi za oporabivost ambalaže kompostiranjem i biorazgradnjom – Sheme ispitivanja i razvoj kriterija prihvatljivosti ambalaže”.

      (8)  SL L 365, 31.12.1994., članak 3. stavak 1.(a)., str. 10.: „prodajna ambalaža ili primarna ambalaža, tj. ambalaža oblikovana tako da čini jedinicu prodaje konačnom korisniku ili konzumentu na mjestu kupnje”.

      (9)  SL L 399, 30.12.1989., str. 18.
   Tehnički prilog
   A1.   Izračun potrošnje energije

   Izračun potrošnje energije odnosi se samo na sastavljanje (proizvodnju) konačnog proizvoda.
   Prosječna potrošnja električne energije (AEC) po paru cipela može se izračunati na dva načina:

               Na temelju ukupnog broja cipela proizvedenih po danu u postrojenju:
               —   MJdp= prosječna energija korištena po danu za proizvodnju cipela [električna energija + fosilna goriva] (izračun na godišnjoj razini),
               —   N= prosječan broj pari cipela proizvedenih po danu (izračun na godišnjoj razini),

               Na temelju broja proizvedenih cipela sa znakom za okoliš u postrojenju:
               —   MJep= prosječna energija korištena po danu za proizvodnju cipela sa znakom za okoliš [električna energija + fosilna goriva] (izračun na godišnjoj razini),
               —   Nep= prosječan broj pari cipela sa znakom za okoliš proizvedenih po danu (izračun na godišnjoj razini)


Odluka Komisije od 21/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6952 - GOLDMAN SACHS / THL / CTI FOODS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 16/05/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7256 - KKR / HIG / ESTRO) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2008/296/EZ: Odluka Komisije od 4. travnja 2008. o neuvrštenju azociklotina, ciheksatina i tidiazurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te aktivne tvari (priopćena pod brojem dokumenta C(2008) 1187)  Tekst značajan za EGP

text:
               03/Sv. 46

               HR

               Službeni list Europske unije

               3

         32008D0296

               L 101/9

               SLUŽBENI LIST EUROPSKE UNIJE

         ODLUKA KOMISIJE
   od 4. travnja 2008.
   o neuvrštenju azociklotina, ciheksatina i tidiazurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te aktivne tvari
   (priopćena pod brojem dokumenta C(2008) 1187)
   (Tekst značajan za EGP)
   (2008/296/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da države članice mogu, tijekom razdoblja od 12 godina nakon obavijesti o toj Direktivi, odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, ali koje se već nalaze na tržištu dvije godine nakon datuma obavijesti, pri čemu se te navedene tvari postupno ispituju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu druge i treće faze programa rada iz članka 8. stavka 2. Direktive 91/414/EEZ.

               (3)

               Azociklotin, ciheksatin i tidiazuron su tvari predviđene za treću fazu programa.

               (4)

               Jedini podnositelji zahtjeva za azociklotin, ciheksatin i tidiazuron su 25. siječnja 2007., 24. siječnja 2007. odnosno 7. veljače 2007. obavijestili Komisiju da više ne žele sudjelovati u programu rada za ove aktivne tvari i da stoga neće dostavljati daljnje informacije. Slijedom toga, te se aktivne tvari ne bi trebale uvrstiti u Prilog I. Direktivi 91/414/EEZ.

               (5)

               Trebalo bi poduzeti mjere kojima bi se osiguralo da se postojeća odobrenja za sredstva za zaštitu bilja koja sadrže azociklotin, ciheksatin i tidiazuron povuku u propisanom roku, da se ne obnavljaju te da se za takva sredstva ne izdaju odobrenja.

               (6)

               Za te aktivne tvari za koje postoji kratak rok za prethodnu obavijest o povlačenju sredstava za zaštitu bilja koja sadrže takve tvari, razumno je predvidjeti produljenje roka za odlaganje, skladištenje, stavljanje na tržište i uporabu postojećih zaliha za razdoblje koje ne prelazi 12 mjeseci, čime bi se omogućila uporaba postojećih zaliha u najviše jednoj sljedećoj sezoni uzgoja. U slučajevima kada je predviđeno dulje razdoblje prethodne obavijesti, takvo se razdoblje može skratiti kako bi isteklo na kraju sezone uzgoja.

               (7)

               Ova Odluka ne dovodi u pitanje podnošenje zahtjeva za azociklotin, ciheksatin i tidiazuron u skladu s odredbama članka 6. stavka 2. Direktive 91/414/EEZ s obzirom na moguće uvrštenje u njezin Prilog I.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Azociklotin, ciheksatin i tidiazuron ne uvrštavaju se u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže azociklotin, ciheksatin i tidiazuron povuku do 4. listopada 2008.;

               (b)

               od 5. travnja 2008. za sredstva za zaštitu bilja koja sadrže azociklotin, ciheksatin i tidiazuron ne izdaju niti produljuju odobrenja na temelju odstupanja predviđenih u članku 8. stavku 2. Direktive 91/414/EEZ.

         Članak 3.
   Svako produljenje roka koje odobre države članice u skladu s člankom 4. stavkom 6. Direktive 91/414/EEZ mora biti što je moguće kraće i prestaje važiti najkasnije 4. listopada 2009.
   Članak 4.
   Ova je Odluka upućena državama članicama.

      Sastavljeno u Bruxellesu 4. travnja 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2008/40/EZ (SL L 87, 29.3.2008., str. 5.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 224, 21.8.2002., str. 23. Uredba kako je zadnje izmijenjena Uredbom (EZ) br. 1095/2007 (SL L 246, 21.9.2007., str. 19.).


title: 2009/860/EZ: Odluka Komisije od 30. studenoga 2009. o neuvrštavanju triazoksida u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu aktivnu tvar (priopćena pod brojem dokumenta C(2009) 9271)  Tekst značajan za EGP

text:
               03/Sv. 46

               HR

               Službeni list Europske unije

               63

         32009D0860

               L 314/81

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2009.
   o neuvrštavanju triazoksida u Prilog I. Direktivi Vijeća 91/414/EEZ te o povlačenju dozvola za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2009) 9271)
   (Tekst značajan za EGP)
   (2009/860/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica može, tijekom razdoblja od 12 mjeseci od priopćenja te Direktive, odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koja se već nalaze na tržištu dvije godine od dana priopćenja, dok se te tvari postupno ispituju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu treće faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje je potrebno ocijeniti s ciljem njihovog mogućeg uvrštenja u Prilog I. Direktivi 91/414/EEZ. Na taj je popis uvršten triazoksid.

               (3)

               Učinci triazoksida na zdravlje ljudi i okoliš ocijenjeni su u skladu s odredbama utvrđenima u uredbama (EZ) br. 451/2000 i (EZ) br. 1490/2002 za niz uporaba koje je predložio prijavitelj. Nadalje, tim uredbama se određuju države članice izvjestiteljice koje Europskoj agenciji za sigurnost hrane (EFSA) moraju dostaviti odgovarajuća izvješća o ocjeni i preporuke u skladu s člankom 10. stavkom 1. Uredbe (EZ) br. 1490/2002. Za triazoksid je država članica izvjestiteljica bila Ujedinjena Kraljevina i sve relevantne informacije su dostavljene 25. lipnja 2007.

               (4)

               Izvješće o ocjeni u okviru radne skupine za vrednovanje stručno su pregledale države članice i EFSA i dostavile ga Komisiji 30. rujna 2008. u obliku zaključka EFSA-e o stručnom pregledu procjene rizika od pesticida s aktivnom tvari triazoksidom (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i dovršile 26. veljače 2009. u obliku izvješća Komisije o stručnom pregledu za triazoksid.

               (5)

               Tijekom procjene ove aktivne tvari, pojavio se određeni broj nedoumica. Posebno, nije bilo moguće izvršiti pouzdanu procjenu rizika za potrošača budući da nedostaju podaci na temelju kojih bi se mogla utvrditi priroda ostataka u proizvodima biljnoga podrijetla i mogući prijenos ostataka u proizvode životinjskog podrijetla. Nadalje, dostupni podaci nisu pokazali da je dugoročni rizik za sisavce, ptice, ribe i gujavice prihvatljiv. Zbog toga nije bilo moguće zaključiti na temelju dostupnih informacija da triazoksid udovoljava kriterijima za uvrštenje u Prilog I. Direktivi 91/414/EEZ.

               (6)

               Komisija je pozvala prijavitelja da dostavi primjedbe o rezultatima stručnog pregleda i priopći namjerava li ustrajati na uvrštenju tvari na popis. Prijavitelj je dostavio svoje primjedbe koje su pažljivo razmotrene. Međutim, unatoč argumentima koje je iznio prijavitelj, navedene nedoumice nije bilo moguće razriješiti, i ocjene dane na temelju dostavljenih informacija, procijenjenih na sastancima stručnjaka EFSA-e pokazuju da se ne može očekivati da, u okviru predloženih uvjeta uporabe, sredstva za zaštitu bilja koja sadrže triazoksid općenito zadovolje zahtjeve iz članka 5. stavka 1. točaka a. i b. Direktive 91/414/EEZ.

               (7)

               Stoga triazoksid ne treba uvrstiti u Prilog I. Direktivi 91/414/EEZ.

               (8)

               Potrebno je poduzeti mjere kako bi se osiguralo da se odobrene dozvole za sredstva za zaštitu bilja koja sadrže triazoksid povuku u propisanom roku te da se ne produljuju i ne izdaju nove dozvole za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže triazoksid to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta, čime se osigurava da sredstva za zaštitu bilja koja sadrže triazoksid ostanu na raspolaganju poljoprivrednicima 18 mjeseci od donošenja ove Odluke.

               (10)

               Ovom Odlukom se ne dovodi u pitanje podnošenje zahtjeva za triazoksid sukladno odredbama članka 6. stavka 2. Direktive 91/414/EEZ, čija su detaljna pravila provedbe utvrđena u Uredbi Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. ove Direktive, ali nisu uvrštene u njezin Prilog I. (5), s ciljem mogućeg uključenja u njezin Prilog I.

               (11)

               Stalni odbor za prehrambeni lanac i zdravlje životinja nije dao mišljenje o mjerama predviđenim u ovoj Odluci u roku koji je odredio njegov predsjednik te je Komisija stoga dostavila Vijeću prijedlog vezan uz te mjere. Budući da po isteku roka utvrđenog u članku 19. stavku 2. drugom podstavku Direktive 91/414/EEZ, Vijeće nije usvojilo predložene mjere niti je navelo da im se protivi, Komisija bi ih trebala usvojiti,

         DONIJELA JE OVU ODLUKU:
   Članak 1.
   Triazoksid se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               dozvole za sredstva za zaštitu bilja koja sadrže triazoksid povuku do 30. svibnja 2010.;

               (b)

               ne izdaju niti produljuju dozvole za sredstva za zaštitu bilja koja sadrže triazoksid od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje važiti najkasnije 30. svibnja 2011.
   Članak 4.
   Ova je Odluka upućena državama članicama.

      Sastavljeno u Bruxellesu 30. studenoga 2009.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 55, 29.2.2000., str. 25.

      (3)  SL L 224, 21.8.2002., str. 23.

      (4)  EFSA Znanstveno izvješće (2008.), 193. Zaključak o stručnom pregledu procjene rizika od pesticida s aktivnom tvari triazoksidom (dovršeno 26. rujna 2008.).

      (5)  SL L 15, 18.1.2008., str. 5.


Odluka Komisije od 02/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8281 - MITSUBISHI CORPORATION / MITSUBISHI MOTORS CORPORATION / KTB-TRADING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7435 - MERCK / SIGMA-ALDRICH) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 02/10/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8630 - BLACKSTONE / MASSMUTUAL / CAMBOURNE LIFE INVESTMENT / ROTHESAY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/03/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7139 - GDF SUEZ / OMNES CAPITAL / PREDICA PREVOYANCE / FEIH) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/134/EU: Odluka Komisije od 1. ožujka 2010. o izmjeni Odluke 2006/473/EZ u pogledu priznavanja kontinentalne Australije kao nezaražene štetnim organizmom Xanthomonas campestris (svi sojevi patogeni za rod Citrus) (priopćena pod brojem dokumenta C(2010) 1063)

text:
               03/Sv. 46

               HR

               Službeni list Europske unije

               91

         32010D0134

               L 053/10

               SLUŽBENI LIST EUROPSKE UNIJE

         ODLUKA KOMISIJE
   od 1. ožujka 2010.
   o izmjeni Odluke 2006/473/EZ u pogledu priznavanja kontinentalne Australije kao nezaražene štetnim organizmom Xanthomonas campestris (svi sojevi patogeni za rod Citrus)
   (priopćena pod brojem dokumenta C(2010) 1063)
   (2010/134/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno točku 16.2. odjeljka I. dijela A njezinog Priloga IV.,
   budući da:

               (1)

               Odlukom Komisije 2006/473/EZ od 5. srpnja 2006. o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus) (2), Novi Južni Wales, Južna Australija i Victoria priznaju se kao nezaraženi štetnim organizmima Xanthomonas campestris (svi sojevi patogeni za rod Citrus).

               (2)

               Australija je dostavila detaljne tehničke informacije koje se temelje na rezultatima programa kontrole bolesti i iskorjenjivanja te na višegodišnjim službenim istraživanjima, koja pokazuju da je izbijanje Xanthomonas campestris u Queenslandu uspješno iskorijenjeno i da su Sjeverni teritorij i Zapadna Australija nezaražene organizmom Xanthomonas campestris. Stoga bi sva područja kontinentalne Australije u kojima se uzgajaju agrumi trebalo priznati kao nezaražene tim štetnim organizmom.

               (3)

               Odluku 2006/473/EZ bi stoga trebalo na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   U članku 1. stavku 2. Odluke 2006/473/EZ, točka (a) zamjenjuje se sljedećim:

               „(a)

               Australija: Novi Južni Wales, Sjeverni teritorij, Queensland, Južna Australija, Victoria i Zapadna Australija;”.

         Članak 2.
   Ova je Odluka upućena državama članicama.

      Sastavljeno u Bruxellesu 1. ožujka 2010.

            Za Komisiju

         John DALLI

            Član Komisije

      (1)  SL L 169, 10.7.2000., str. 1.

      (2)  SL L 187, 8.7.2006., str. 35.


title: 1999/246/EZ: Odluka Komisije od 30. ožujka 1999. o odobravanju određenih kriznih planova za kontrolu klasične svinjske kuge (priopćena pod brojem dokumenta C(1999) 769)  Tekst značajan za EGP

text:
               03/Sv. 41

               HR

               Službeni list Europske unije

               126

         31999D0246

               L 093/24

               SLUŽBENI LIST EUROPSKE UNIJE

         ODLUKA KOMISIJE
   od 30. ožujka 1999.
   o odobravanju određenih kriznih planova za kontrolu klasične svinjske kuge
   (priopćena pod brojem dokumenta C(1999) 769)
   (Tekst značajan za EGP)
   (1999/246/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 80/217/EEZ od 22. siječnja 1980. o uvođenju mjera Zajednice za kontrolu klasične svinjske kuge (1) kako je zadnje izmijenjena Odlukom 93/384/EEZ (2), a posebno njezin članak 14.b,
   budući da su Odlukom Komisije 91/42/EEZ (3) utvrđeni kriteriji koji se prilikom izrade kriznih planova radi kontrole klasične svinjske kuge imaju primjenjivati mutatis mutandi;
   budući da su neke države članice na usvajanje podnijele vlastite nacionalne krizne planove; budući da je ispitivanje pokazalo kako ti planovi udovoljavaju svim kriterijima utvrđenim u Odluci 91/42/EEZ i, ako se djelotvorno primjenjuju, omogućuju postizanje željenoga cilja;
   budući da je za osiguranje učinkovitosti tih planova nužno provesti studije predviđenog tijeka i simulacijske vježbe;
   budući da krizne planove treba redovito ažurirati;
   budući da su mjere predviđene ovom Odlukom u skladu s mišljenjem Stalnog odbora za veterinarstvo,
   DONIJELA JE OVU ODLUKU:
   Članak 1.
   Odobravaju se krizni planovi za kontrolu klasične svinjske kuge što su ih podnijele države članice, a navedeni su u Prilogu I.
   Članak 2.
   Ova je Odluka upućena državama članicama.

      Sastavljeno u Bruxellesu 30. ožujka 1999.

            Za Komisiju

         Franz FISCHLER

            Član Komisije

      (1)  SL L 47, 21.1.1980., str. 11.

      (2)  SL L 166, 8.7.1993., str. 34.

      (3)  SL L 23, 29.1.1991., str. 29.
   PRILOG

               Belgija

               Danska

               Njemačka

               Španjolska

               Francuska

               Irska

               Italija

               Nizozemska

               Austrija

               Portugal

               Finska

               Švedska

               Ujedinjena Kraljevina


Odluka Komisije od 05/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8382 - VINCI / DUFRY / LFP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 16/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8139 - ONEX / PAINE & PARTNERS / WIRECO) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2013/499/EU: Odluka Komisije оd 10. listopada 2013. o mjeri koju je Njemačka poduzela u skladu s člankom 11. Direktive 2006/42/EZ Europskog parlamenta i Vijeća kojom se zabranjuje stavljanje na tržište električnog četverocikla tipa HB-ATV49Q-Electric proizvođača Huabao Electric Appliance Co. Ltd. (priopćeno pod brojem dokumenta C(2013) 6552)  Tekst značajan za EGP

text:
               12.10.2013

               HR

               Službeni list Europske unije

               L 272/55

         ODLUKA KOMISIJE
   оd 10. listopada 2013.
   o mjeri koju je Njemačka poduzela u skladu s člankom 11. Direktive 2006/42/EZ Europskog parlamenta i Vijeća kojom se zabranjuje stavljanje na tržište električnog četverocikla tipa HB-ATV49Q-Electric proizvođača Huabao Electric Appliance Co. Ltd.
   (priopćeno pod brojem dokumenta C(2013) 6552)
   (Tekst značajan za EGP)
   (2013/499/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i izmjeni Direktive 95/16/EZ (1), a posebno njezin članak 11.,
   budući da:

               (1)

               U skladu s člankom 11. stavkom 2. Direktive 2006/42/EZ njemačka nadležna tijela obavijestila su Komisiju i ostale države članice o mjeri zabrane stavljanja na tržište električnog četverocikla (sveterensko vozilo) tipa HB-ATV49Q-Electric proizvođača Huabao Electric Appliance Co. Ltd., Zhiying Street, Guashan Industry Area, Yongkang, Zhejiang, Kina, koji u EU uvozi QBB Funsporthandel, Hofstraβe 21, 56841 Traben-Trarbach, Njemačka.

               (2)

               Razlog za mjeru koji su navela njemačka nadležna tijela bio je neusklađenost četverocikla sa sljedećim osnovnim zdravstvenim i sigurnosnim zahtjevima iz Priloga I. Direktivi 2006/42/EZ:

                           —

                           1.3.2. – Rizik od puknuća tijekom rada
                           Okvir četverocikla mogao se tijekom uporabe lako prelomiti zbog niske kvalitete zavarivanja;

                           —

                           1.3.7. – Rizici povezani s pokretnim dijelovima
                           Remenski pogon bio je dostupan i nezaštićen;

                           —

                           1.7.3. – Označivanje strojeva
                           Oznake nisu uključivale potpuni naziv i adresu proizvođača;

                           —

                           1.7.4. – Upute
                           Uz četverocikl nisu bile priložene upute na njemačkom jeziku.

               (3)

               Njemačka nadležna tijela napomenula su također da, iako je proizvod imao CE oznaku, nije mu bila priložena EZ izjava o sukladnosti koju sastavlja i potpisuje proizvođač ili njegov ovlašteni predstavnik, kako je propisano člankom 5. stavkom 1. točkom (e) Direktive 2006/42/EZ.

               (4)

               Obavijesti je bilo priloženo inspekcijsko izvješće koje je izradio Landesamt für Umwelt, Wasserwirtschaft und Gewerbeaufsicht Rheinland-Pfalz.

               (5)

               U skladu s postupkom iz članka 11. stavka 3. Direktive 2006/42/EZ Komisija je pisanim putem pozvala proizvođača i uvoznika da se očituju o mjeri koju su poduzela njemačka nadležna tijela. Odgovor nije primila.

               (6)

               Razmatranjem dokaza koje su dostavila njemačka nadležna tijela potvrđuje se da električni četverocikl tipa HB-ATV49Q-Electric proizvođača Huabao Electric Appliance Co. Ltd. ne ispunjava osnovne zdravstvene i sigurnosne zahtjeve iz Direktive 2006/42/EZ te da ta neusklađenost povećava rizik od ozljede za korisnike,

         DONIJELA JE OVU ODLUKU:
   Članak 1.
   Utvrđuje se opravdanost mjere koju su poduzela njemačka nadležna tijela kojom se zabranjuje stavljanje na tržište električnog četverocikla tipa HB-ATV49Q-Electric proizvođača Huabao Electric Appliance Co. Ltd.
   Članak 2.
   Ova je Odluka upućena državama članicama.

      Sastavljeno u Bruxellesu 10. listopada 2013.

            Za Komisiju

         Antonio TAJANI

            Potpredsjednik

      (1)  SL L 157, 9.6.2006., str. 24.


Odluka Komisije od 03/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6900 - BOREALIS / ROSIER / GPN) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 26/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7888 - APAX / B&G / MANNAI / GFI INFORMATIQUE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7107 - CORDES & GRAEFE / POMPAC / COMAFRANC) prema Uredbi Vijeća (EZ) br. 139/2004 (Samo je njemački tekst vjerodostojan)


Odluka Komisije od 14/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7970 - AIR LIQUIDE / OMZ / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 02/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7777 - SOLVAY / CYTEC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)